**NÁRODNÁ RADA SLOVENSKEJ REPUBLIKY**

**IV. volebné obdobie**

Číslo: 882/2007

**268a**

### **S p o l o č n á s p r á v a**

výborov Národnej rady Slovenskej republiky o prerokovaní vládneho návrhu zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov (tlač 268) – **druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

Národná rada Slovenskej republiky uznesením č. 332 z 9. mája 2007 pridelila vládny návrh zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov (tlač 268) na prerokovanie týmto výborom:

 Ústavnoprávnemu výboru Národnej rady Slovenskej republiky

 Výboru Národnej rady Slovenskej republiky pre financie, rozpočet a menu

Výboru Národnej rady Slovenskej republiky pre ľudské práva, národnosti a postavenie žien a

Výboru Národnej rady Slovenskej republiky pre obranu a bezpečnosť ako gestorskému.

 Výbory prerokovali predmetný návrh zákona v stanovenej lehote.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbor Národnej rady Slovenskej republiky pre obranu a bezpečnosť prerokoval uvedený materiál na svojej 16. schôdzi dňa 10. mája 2007. Neprijal platné uznesenie, nakoľko výbor nebol uznášaniaschopný (§ 52 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Z celkového počtu členov výboru 12, bolo prítomných 6 poslancov.)

 Ostatné výbory Národnej rady Slovenskej republiky, ktoré rokovali o uvedenom vládnom návrhu zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť s týmito pripomienkami:

1. K čl. I  2. bodu

V poznámke pod čiarou k odkazu 18aa sa vypúšťajú slová „(Schengenský dohovor)“.

Ide o legislatívnotechnickú úpravu.

Výbor Národnej rady Slovenskej republiky pre ľudské práva, národnosti a postavenie žien

 **Gestorský výbor odporúča schváliť**

1. K čl. I 4. bodu

V § 69 ods. 9 sa na konci bodka nahrádza bodkočiarkou a pripájajú sa slová: „výmenu doplňujúcich informácií a osobných údajov zabezpečuje prostredníctvom svojho osobitného útvaru SIRENE.“.

Navrhovanou zmenou sa zabezpečí určenie

orgánu na výmenu všetkých doplňujúcich

informácií k záznamom v Schengenskom

informačnom systéme, ktoré si musí upraviť

každý zmluvný štát Schengenského dohovoru vo

svojej národnej legislatíve.

Výbor Národnej rady Slovenskej republiky pre ľudské práva, národnosti a postavenie žien

 **Gestorský výbor odporúča schváliť**

1. K čl. II

Čl. II znie:

„Tento zákon nadobúda účinnosť dňom vyhlásenia“.

 Vzhľadom na posledné rokovania pracovných

 skupín Rady EÚ sa neodporúča delená účinnosť

 zákona. Dôvodom je skutočnosť, že už pred

 rozhodnutím Rady o uplatňovaní Schengenského

 informačného systému budú Slovenskej republike

 poskytované údaje potrebné v súvislosti s jeho

 prípravou a spustením v Slovenskej republike.

Výbor Národnej rady Slovenskej republiky pre ľudské práva, národnosti a postavenie žien

 **Gestorský výbor odporúča schváliť**

 Gestorský výbor odporúča o pozmeňujúcich a doplňujúcich návrhoch hlasovať takto:

 O všetkých bodoch hlasovať spoločne a tieto schváliť.

**IV.**

Gestorský výbor na základe stanovísk výborov k vládnemu návrhu zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov (tlač 268) vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča**

Národnej rade Slovenskej republiky predmetný vládny návrh zákona  **schváliť** v znení schválených pozmeňujúcich a doplňujúcich návrhov uvedených v tejto správe a prednesených v rozprave.

**Spoločná správa** výborov Národnej rady Slovenskej republiky k vládnemu návrhu zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov (tlač 268) v druhom čítaní **bola schválená uznesením Výboru Národnej rady Slovenskej republiky pre obranu a bezpečnosť č. 49 na svojej 17. schôdzi.**

V Bratislave 11. mája 2007

## Rudolf PUČÍK v. r.

predseda výboru